**Informatīvais paziņojums par Aptauju**

|  |  |
| --- | --- |
| Būvdarbi |  |
| Piegāde |  |
| Pakalpojumi | X |

|  |  |
| --- | --- |
| 1. Pasūtītājs -  | SIA “Publisko aktīvu pārvaldītājs Possessor” |
| **Tālruņi -** | **-** | 67021358 |  |  | **E - pasts-** | pasts@possessor.gov.lv |

|  |  |
| --- | --- |
| 2. Paredzamā iepirkuma priekšmets – | **Meža inventarizācijas veikšana zemes vienībā “Mazstendnieki”, Lībagu pagastā, Talsu novadā**  |
| **(nosaukums)** |

3. Identifikācijas numurs **– POSSESSOR/2024/33**

|  |  |
| --- | --- |
|  4. Paredzamā līgumcena EUR (bez PVN) – | **līdz 150 EUR bez PVN** |
|  |
|  5. Kontaktpersona informācijas saņemšanaipar iepirkumu | **Eva Jonāse 67021336**Eva.Jonase@possessor.gov.lv  |
| **(vārds, uzvārds, tālruņa numurs un e-pasta adrese)** |
|  6. Kontaktpersona informācijas saņemšanai par iepirkuma priekšmetu | **Iveta Kivliņa 670214444**Iveta.Kivlina@possessor.gov.lv  |
| **(vārds, uzvārds, tālruņa numurs un e-pasta adrese)** |

**7. Piedāvājumu iesniegšanas termiņš:** – **līdz 2024.gada 10.maija,** **plkst.15.00**, **nosūtot uz e-pastu:** piedavajumi@possessor.gov.lv.

|  |  |
| --- | --- |
|  8. Publicēšanas datums  | **02.05.2024.** |
| **(diena/mēnesis/gads)** |

Pielikumā: Iepirkuma materiāli

**INSTRUKCIJA PRETENDENTIEM**

**“Meža inventarizācijas veikšana zemes vienībā**

**“Mazstendnieki”, Lībagu pagastā, Talsu novadā”**

Iepirkuma identifikācijas Nr.POSSESSOR/2024/33

**1. Iepirkuma priekšmets:** meža inventarizācijas veikšana nekustamā īpašuma “Mazstendnieki”, Lībagu pagastā, Talsu novadā, kadastra Nr.88720070075, sastāvā esošai zemes vienībai ar kadastra apzīmējumu 88720070075.

**2. Iepirkuma veids:** Aptauja.

**3. Līguma izpildes termiņš: 10 (desmit) darbdienas** no līguma noslēgšanas dienas.

**4. Piedāvājumu iesniegšanas vieta, laiks un kārtība**

# 4.1. Piedāvājums jāiesniedz elektroniskā formā, parakstītu ar drošu elektronisko parakstu, kas satur laika zīmogu, un nosūtot uz e-pastu: piedavajumi@possessor.gov.lv, līdz piedāvājuma iesniegšanas termiņa beigām.

# 4.2. Pasūtītāja adrese – SIA “Publisko aktīvu pārvaldītājs Possessor” (turpmāk – Pasūtītājs), Krišjāņa Valdemāra iela 31, Rīga, LV 1887.

# 4.3. Kontaktpersonas: par iepirkuma procedūru – Iepirkumu departamenta iepirkumu speciāliste Eva Jonāse, e-pasts: Eva.Jonase@possessor.gov.lv, tālr.67021336; par iepirkuma priekšmetu – vecākā nekustamā īpašuma speciāliste Iveta Kivliņa, tālr.: 67021444, e-pasts: Iveta.Kivlina@possessor.gov.lv.

# 4.4. Piedāvājumu iesniegšanas termiņš: līdz **2024.gada 10.maija, plkst.15.00**.

# 4.5. Piedāvājumu, kas tiks iesniegts pēc 4.4.punktā minētā termiņa, neatvērs un tas tiks nosūtīts atpakaļ iesniedzējam.

4.6. Pēc piedāvājumu iesniegšanas termiņa beigām Pretendents nevar savu piedāvājumu grozīt.

4.7. Piedāvājuma variantus iesniegt nedrīkst.

4.8. Piedāvājumam jābūt spēkā līdz iepirkuma līguma noslēgšanai.

4.9. Piedāvājums iesniedzams par visu iepirkuma priekšmeta apjomu.

**5. Piedāvājuma noformēšana**

5.1. Piedāvājumam pilnībā jāatbilst Tehniskajā specifikācijā (1.pielikums) izvirzītajām prasībām. Piedāvājums jāsagatavo saskaņā ar pievienoto Pieteikuma un finanšu piedāvājuma formu (2.pielikums) un Tehniskā piedāvājuma formu (4.pielikums).

5.2. Piedāvājumu, kā arī aizpildītos pielikumus paraksta Pretendenta pārstāvis. Ja piedāvājumu paraksta persona, kurai nav likumiskās pārstāvības tiesības, piedāvājumam tiek pievienota pilnvara pārstāvēt Pretendentu.

5.3. Piedāvājums sastāv no piedāvājuma un tam pievienotiem 7.punktā noteiktajiem dokumentiem.

5.4. Visiem dokumentiem jābūt noformētiem tā, lai tiem būtu juridisks spēks saskaņā ar Dokumentu juridiskā spēka likumu un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.

5.5. Ja Pretendents iesniedz dokumentu kopijas, tās jāapliecina spēkā esošajos normatīvajos aktos noteiktajā kārtībā.

5.6. Iesniegtie piedāvājumi ir Pasūtītāja īpašums, un tie netiek atdoti atpakaļ Pretendentiem, izņemot gadījumus, kad Pretendents atsauc savu piedāvājumu, iesniedz grozījumus, vai piedāvājums tiek saņemts pēc Instrukcijas pretendentiem 4.4.punktā minētā termiņa beigām.

**6. Prasības Pretendentiem**

6.1. Iepirkuma procedūrā var piedalīties fiziskā vai juridiskā persona, šādu personu apvienība jebkurā to kombinācijā, kas reģistrēta normatīvajos aktos noteiktajā kārtībā un kas piedāvā sniegt Tehniskajā specifikācijā (1.pielikums) noteiktajām prasībām atbilstošu pakalpojumu.

6.2. Nosacījumi dalībai iepirkumā:

6.2.1. Pretendentam ir speciālists, kas atbilstoši Ministru kabineta 2016.gada 21.jūnija noteikumiem Nr.392 “Meža inventarizācijas veicēju sertifikācijas un sertificēto personu darbības uzraudzības kārtība” saņēmis Latvijas koksnes kvalitātes ekspertu savienības Sertifikācijas biroja vai SIA “SILVASERT” piešķirto sertifikātu meža inventarizācijas darbu veikšanai, un kurš var sniegt iepirkuma priekšmetā noteikto pakalpojumu saskaņā ar Tehniskajā specifikācijā noteiktajām prasībām;

6.2.2. Pretendentam ir jābūt tiešajam darba veicējam.

**7. Iesniedzamie dokumenti**

7.1. Pretendentam jāiesniedz šādi dokumenti vai to apliecinātas kopijas:

7.1.1. Pretendenta pieteikums dalībai iepirkumā un finanšu piedāvājums (2.pielikums);

7.1.2. Darba tāme (3.pielikums);

7.1.3. ārvalstīs reģistrētam Pretendentam jāiesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Par Latvijas Republikā reģistrēto Pretendentu reģistrāciju informācija tiks iegūta publiski pieejamā datu bāzē;

7.1.4. atbilstošu dokumentu (sertifikātu) kopijas, kas apliecina, ka Pretendents ir tiesīgs veikt iepirkuma priekšmetā noteikto pakalpojumu saskaņā ar tehniskajā specifikācijā noteiktajām prasībām;

7.1.5. Pretendenta tehniskais piedāvājums (4.pielikums). Piedāvājums jāsagatavo un jāiesniedz saskaņā ar Tehnisko specifikāciju.

**8. Finanšu piedāvājums**

8.1. Finanšu piedāvājumam jābūt izteiktam *euro*, ietverot visus spēkā esošajos normatīvajos aktos paredzētos nodokļus, nodevas, atsevišķi norādot piedāvājuma cenu bez PVN, kā arī piedāvājuma cenu ar PVN.

8.2. Finanšu piedāvājuma līgumcenā jāiekļauj visas izmaksas, kas Pretendentam rodas, sniedzot iepirkuma priekšmetā minēto pakalpojumu. Papildus izmaksas līguma darbības laikā netiks pieļautas.

**9. Informācijas sniegšana**

Visi jautājumi par iepirkuma priekšmetu līdz piedāvājumu iesniegšanas termiņa beigām adresējami vecākajai nekustamā īpašuma speciālistei Ivetai Kivliņai, tālr.: 67021444, e-pasts: Iveta.Kivlina@possessor.gov.lv.

**10. Piedāvājumu vērtēšana, izvēles kritērijs un lēmuma pieņemšana**

10.1. Piedāvājuma vērtēšana:

10.1.1. vērtēšana notiek secīgi šādos posmos:

10.1.1.1. piedāvājumu noformējuma pārbaude;

10.1.1.2. Pretendentu un piedāvājumu atbilstības atlases prasībām pārbaude;

10.1.1.3. tehnisko piedāvājumu atbilstības Tehniskajai specifikācijai pārbaude;

10.1.1.4. finanšu piedāvājumu pārbaude;

10.1.1.5. piedāvājuma ar viszemāko cenu izvēle.

10.1.2. Pretendenti, kuri ir izturējuši iepriekšējā posma vērtēšanu, piedalās nākamā posma vērtēšanā.

10.1.3. Komisija izslēdz Pretendentu no tālākās dalības iepirkuma procedūrā jebkurā no vērtēšanas posmiem gadījumos, ja Pretendents:

10.1.3.1. neatbilst šajā Instrukcijā norādītajiem atlases kritērijiem (Instrukcijas 6. punkts);

10.1.3.2. norādījis nepatiesas ziņas;

10.1.3.3. nav sniedzis ziņas par atbilstību minētajiem kritērijiem (nav iesniedzis visus 7.punktā norādītos dokumentus vai prasīto informāciju);

10.1.3.4. nav norādījis visas izmaksas;

10.1.3.5. iesniedzis piedāvājumu, kas neatbilst normatīvajos aktos un Instrukcijā norādītajām prasībām;

10.1.3.6. iesniedzis piedāvājumu ar nepamatoti zemu cenu.

10.2. Piedāvājuma izvēles kritērijs:

10.2.1. Iepirkuma komisija no iepirkuma prasībām atbilstošajiem piedāvājumiem izvēlēsies piedāvājumu ar zemāko kopējo cenu.

10.2.2. gadījumā, ja vairāki Pretendenti būs iesnieguši piedāvājumus ar vienādu cenu, kura atzīstama par zemāko, Iepirkuma komisija līguma slēgšanas tiesības piešķirs tam Pretendentam, kurš piedāvājumu būs iesniedzis pirmais.

10.3. Ja izraudzītais Pretendents atsakās slēgt iepirkuma līgumu, Iepirkuma komisija ir tiesīga izvēlēties nākamo piedāvājumu ar viszemāko cenu. Ja arī nākamais izraudzītais Pretendents atsakās slēgt iepirkuma līgumu, Iepirkuma komisija pieņem lēmumu izbeigt iepirkuma procedūru, neizvēloties nevienu piedāvājumu.

**11. Lēmums par iepirkuma izbeigšanu bez iepirkuma līguma noslēgšanas vai pārtraukšanu**

11.1. Iepirkuma komisija var pieņemt lēmumu par iepirkuma procedūras izbeigšanu bez līguma noslēgšanas, ja netiek iesniegti piedāvājumi vai iesniegtie piedāvājumi neatbilst Instrukcijā pretendentiem un Tehniskajā specifikācijā noteiktajām prasībām.

11.2. Pasūtītājs var pieņemt lēmumu par iepirkuma procedūras pārtraukšanu, ja tam ir objektīvs pamatojums.

**12. Iepirkuma komisijas un Pretendentu tiesības:**

12.1. Iepirkuma komisijai ir tiesības:

12.1.1. pieprasīt, lai Pretendents izskaidro piedāvājumā ietverto informāciju un dokumentus, ja tas nepieciešams piedāvājuma noformējuma pārbaudei, Pretendentu atlasei, kā arī piedāvājuma vērtēšanai;

12.1.2. pārbaudīt Pretendenta sniegto ziņu patiesumu, kā arī pieprasīt informāciju no kompetentām valsts iestādēm;

12.1.3. noraidīt visus piedāvājumus, kas neatbilst iepirkuma prasībām;

12.1.4. labot aritmētiskās kļūdas Pretendenta finanšu piedāvājumā, informējot par to Pretendentu;

12.1.5. ja Pretendents atsakās slēgt iepirkuma līgumu, izvēlēties slēgt iepirkuma līgumu ar nākamo Pretendentu, kura piedāvājums ir ar zemāko cenu;

12.1.6. negatīvas iepriekšējās sadarbības gadījumā (piemēram, nepamatoti kavēti pakalpojuma izpildes termiņi, nepilnīgi izpildīts pakalpojums u.c.), un minēto gadījumu rezultātā Pasūtītājs ir piemērojis attiecīgu līgumsodu vai lauzis līgumu, izslēgt Pretendentu no piedāvājumu vērtēšanas.

12.2. Pretendentam ir tiesības:

12.2.1. pieprasīt iepirkuma komisijai papildu informāciju par iepirkumu, iesniedzot rakstisku pieprasījumu;

12.2.2. pirms piedāvājuma iesniegšanas termiņa beigām grozīt vai atsaukt iesniegto piedāvājumu.

**13. Iepirkuma līguma slēgšana:**

Pasūtītājs slēgs iepirkuma līgumu saskaņā ar 5.pielikumu ar izraudzīto Pretendentu, pamatojoties uz Pretendenta piedāvājumu, un saskaņā ar iepirkuma tehniskās specifikācijas noteikumiem.

Instrukcijai ir šādi pielikumi:

1.pielikums – Tehniskā specifikācija;

2.pielikums – Pieteikuma un finanšu piedāvājuma forma dalībai iepirkuma procedūrā;

3.pielikums – Darba tāme;

4.pielikums – Tehniskā piedāvājuma forma;

5.pielikums – Līguma projekts;

6.pielikums – Darba nodošanas un pieņemšanas akta projekts.

**1.pielikums**

**Nr. POSSESSOR/2024/33**

**Tehniskā specifikācija**

**“Meža inventarizācijas veikšana zemes vienībā**

**“Mazstendnieki”, Lībagu pagastā, Talsu novadā”**

Iepirkuma identifikācijas Nr. POSSESSOR/2024/33

1. **Iepirkuma priekšmets:**

Meža inventarizācijas veikšana nekustamā īpašuma “Mazstendnieki”, Lībagu pagastā, Talsu novadā, kadastra Nr.88720070075 (turpmāk – Nekustamais īpašums), sastāvā esošajā zemes vienībā ar kadastra apzīmējumu 88720070075 (turpmāk – Zemes vienība), tajā skaitā meža inventarizācijas lietas sagatavošana un informācijas iesniegšana Meža valsts reģistrā atbilstoši šobrīd spēkā esošo normatīvo aktu prasībām.

|  |  |  |  |  |
| --- | --- | --- | --- | --- |
| Nekustamā īpašuma adrese un kadastra Nr./ Zemes vienības kadastra apzīmējums | Zemes vienības platība (ha) | Meža platība (ha) | Informācija par Nekustamo īpašumu un Zemes vienību | Darba uzdevums |
| “Mazstendnieki”, Lībagu pagastā, Talsu novadā, kadastra Nr.88720070075, zemes vienības kadastra apzīmējums 88720070075 | 11,9000 | 0,7100 | 1. Īpašuma tiesības uz Nekustamo īpašumu nostiprinātas Lībagu pagasta zemesgrāmatas nodalījumā Nr.100000012779 Latvijas valstij SIA “Publisko aktīvu pārvaldītājs Possessor” (turpmāk – Possessor) personā.
2. Zemes vienības situācijas elementi uzmērīti 2021.gada 25.martā un 2021.gada 5.maijā.
3. Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem Zemes vienībā ir mežs 0,7100 ha platībā.
4. NĪVKIS Zemes vienībai reģistrēts šāds lietošanas mērķis: zeme, uz kuras galvenā saimnieciskā darbība ir lauksaimniecība. (kods 0101).
5. NĪVKIS Zemes vienībai reģistrēti šādi apgrūtinājumi:
	1. 7311020102 – no 25 līdz 100 kilometriem garas dabiskas ūdesteces vides un dabas resursu aizsardzības aizsargjoslas teritorija lauku apvidos 1,84 ha;
	2. 7311020102 – no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,9300 ha;
	3. 7311040900 – ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija meža zemēs 0,1800 ha;
	4. 7311041000 – ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs 0,3800 ha;
	5. 7311041000 – ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs 0,1000 ha;
	6. 7311050200 – tauvas joslas teritorija gar upi 0,3500 ha;
	7. 7311050200 – tauvas joslas teritorija gar upi 0,0800 ha;
	8. 7311090900 – vides un dabas resursu ķīmiskās aizsargjoslas teritorija ap pazemes ūdens ņemšanas vietu 1,3900 ha;
	9. 7312030302 – ekspluatācijas aizsargjoslas teritorija gar valsts reģionālajiem autoceļiem lauku apvidos 0,6000 ha;
	10. 7312030303 – ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos 0,2500 ha;
	11. 7312030303 – ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos 1,5200 ha;
	12. 7312040200 – ekspluatācijas aizsargjoslas teritorija gar elektronisko sakaru tīklu gaisvadu līniju 0,0400 ha;
	13. 7312050101 – ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem 0,1600 ha;
	14. 7316020100 – zemes īpašniekam nepiederoša būve vai būves daļa 0,0700 ha;
	15. 7315030100 – ceļa servitūta teritorija 0,0194 ha.
 | 1. Veikt Zemes vienībā meža inventarizāciju atbilstoši Ministru kabineta 12.06.2016. noteikumiem Nr.384 “Meža inventarizācijas un Meža valsts reģistra informācijas aprites noteikumi” (turpmāk – MK noteikumi).
2. Sagatavot un nodot Possessor MK noteikumu 25.punktā minēto informāciju – nogabalu raksturojošos rādītājus, meža zemes plānu, kā arī iesniegumu meža inventarizācijas datu reģistrēšanai Meža valsts reģistrā.
3. MK noteikumu 25.2.2. un 25.3.apakšpunktā minēto informāciju iesniegt tiešsaistē Meža valsts reģistrā.
 |

**2.** **Izpildes termiņš:** **10 (desmit) darbdienas** no Iepirkuma līguma noslēgšanas dienas.

1. **Nosacījumi** (darba uzdevums) pakalpojuma izpildei:
	1. Papildu prasības – Izpildītājam patstāvīgi jārisina jautājumi un problēmas, kas saistīti ar meža inventarizācijas veikšanu un tai nepieciešamās informācijas saņemšanu.
	2. Šī darba uzdevuma ietvaros Izpildītājs netiks pilnvarots parakstīt dokumentus, kas radīs saistības Pasūtītājam.

**2.pielikums**

**Nr. POSSESSOR/2024/33**

**PIETEIKUMA UN FINANŠU PIEDĀVĀJUMA FORMA**

**“Meža inventarizācijas veikšana zemes vienībā**

**Mazstendnieki”, Lībagu pagastā, Talsu novadā”**

Iepirkuma identifikācijas Nr. POSSESSOR/2024/33

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālr./ faksa Nr.** |  |
| **e-pasta adrese** |  |

**3. PIEDĀVĀJUMS**

Mēs piedāvājam veikt meža inventarizāciju nekustamā īpašuma Mazstendnieki”, Lībagu pagastā, Talsu novadā, kadastra Nr.88720070075, sastāvā esošajai zemes vienībai ar kadastra apzīmējumu 88720070075, izgatavot meža inventarizācijas lietu un nodot to Possessor, kā arī iesniegt informāciju Meža valsts reģistrā saskaņā ar Tehnisko specifikāciju (1.pielikums).

* 1. Mūsu piedāvājums ir:

|  |  |  |  |
| --- | --- | --- | --- |
| **Nr.p.k.** | **Nekustamā īpašuma adrese un kadastra Nr./ zemes vienības kadastra apzīmējums** |  | **Pakalpojuma cena****(EUR)** |
| 1. | “Mazstendnieki”, Lībagu pagastā, Talsu novadā, kadastra Nr.88720070075, zemes vienības kadastra apzīmējums 88720070075 |  |
|  | **EUR bez PVN** |  |
| **PVN 21%** |  |
| **Kopā EUR ar PVN** |  |

3.2.Šis piedāvājums ir derīgs līdz līguma noslēgšanai.

* 1. Piedāvājumā ir iekļautas visas izmaksas, kas saistītas ar pakalpojuma sniegšanu.
	2. Ja mūsu piedāvājums tiks pieņemts, mēs apņemamies nodrošināt Tehniskajā specifikācijā noteiktās prasības.
	3. Apliecinām, ka:
		1. nekādā veidā neesam ieinteresēti nevienā citā piedāvājumā, kas iesniegts šajā iepirkuma procedūrā;
		2. nav tādu apstākļu, kuri liegtu mums piedalīties iepirkuma procedūrā un ievērot visas iepirkuma Instrukcijas un Tehniskās specifikācijas prasības;
		3. ievērojam Starptautisko un Latvijas Republikas nacionālo sankciju likuma prasības, it sevišķi attiecībā uz Krievijas un Baltkrievijas personām noteiktajiem finanšu un civiltiesiskajiem ierobežojumiem;
		4. iesniedzot Pasūtītājam iepirkuma instrukcijā pieprasītos personas datus, kā pārzinis nodrošinām šai personas datu iesniegšanai atbilstošu tiesisko pamatu un veicam citas darbības, lai nodrošinātu šīs iesniegšanas Pasūtītājam likumību atbilstoši piemērojamajiem ārējiem normatīvajiem aktiem, kas regulē personas datu apstrādi un aizsardzību;
		5. piekrītam personas datu apstrādei iepirkuma veikšanai un iepirkuma dokumentu glabāšanai;
		6. visas iesniegtās ziņas ir patiesas.

Pretendents vai Pretendenta pārstāvis:

|  |  |
| --- | --- |
| **Vārds, uzvārds** |  |
| **Amats** |  |

**3.pielikums**

**Nr. POSSESSOR/2024/33**

**DARBA TĀME**

**“Meža inventarizācijas veikšana zemes vienībā**

**“Mazstendnieki”, Lībagu pagastā, Talsu novadā”**

Iepirkuma identifikācijas Nr. POSSESSOR/2024/33

|  |  |  |
| --- | --- | --- |
| **Nr.p.****k.** | **Veicamie darbi** | **Pakalpojuma cena****EUR** |
| 1. | Meža inventarizācijas darbi apvidū |  |
| 2. | Meža inventarizācijas kamerālie darbi |  |
| 3. | Digitālās kartes un Meža valsts reģistram nepieciešamās informācijas sagatavošana |  |
| 4. | Materiāli |  |
| 5. | Transporta izdevumi |  |
| **Kopējās izmaksas EUR (bez PVN)** |  |
| **PVN 21%** |  |
| **Kopējās izmaksas EUR (ar PVN)** |  |

**Aizpildāma saskaņā ar Tehnisko specifikāciju** (ja nepieciešams, var precizēt vai papildināt veicamo darbu klāstu)**.**

Pretendents vai Pretendenta pārstāvis:

|  |  |
| --- | --- |
| **Vārds, uzvārds** |  |
| **Amats** |  |

**4.pielikums**

**Nr. POSSESSOR/2024/33**

**TEHNISKĀ PIEDĀVĀJUMA FORMA**

**“Meža inventarizācijas veikšana zemes vienībā**

**“Mazstendnieki”, Lībagu pagastā, Talsu novadā”**

Iepirkuma identifikācijas Nr. POSSESSOR/2024/33

Mēs piedāvājam veikt meža inventarizāciju nekustamā īpašuma “Mazstendnieki”, Lībagu pagastā, Talsu novadā, kadastra Nr.88720070075, sastāvā esošajā zemes vienībā ar kadastra apzīmējumu 88720070075 (turpmāk – Zemes vienība), izgatavot meža inventarizācijas lietu un iesniegt informāciju Meža valsts reģistrā saskaņā ar Tehnisko specifikāciju(1.pielikums):

|  |  |  |
| --- | --- | --- |
| **N.p.k.** | **Tehniskās prasības** | **Pretendenta piedāvājums** |
| 1. | **Darba izpildes termiņš:****10 (desmit) darbdienas** no Iepirkuma līguma noslēgšanas dienas. |  |
| 2. | **Darba uzdevums:**1. veikt pirmreizējo meža inventarizāciju Zemes vienībā atbilstoši normatīvo aktu prasībām;
2. sagatavot un nodot Possessor nogabalu raksturojošos rādītājus, meža zemes plānu, kā arī iesniegumu meža inventarizācijas datu reģistrēšanai Meža valsts reģistrā;
3. iesniegt Meža valsts reģistrā Ministru kabineta 12.06.2016. noteikumu Nr.384 “Meža inventarizācijas un Meža valsts reģistra informācijas aprites noteikumi” 25.2.2. un 25.3.apakšpunktā minēto informāciju.
 |  |
|  | **Papildu prasības darba izpildei** |  |
| 3. | Izpildītājam patstāvīgi jārisina jautājumi un problēmas, kas saistīti ar meža inventarizācijas veikšanu un tai nepieciešamās informācijas saņemšanu. |  |
| 4. | Šī darba uzdevuma ietvaros Izpildītājs netiks pilnvarots parakstīt dokumentus, kas radīs saistības Pasūtītājam. |  |

Pretendents vai Pretendenta pārstāvis:

|  |  |
| --- | --- |
| **Vārds, uzvārds** |  |
| **Amats** |  |

**5.pielikums**

**Nr. POSSESSOR/2024/33**

**Iepirkuma līgums Nr.POSSESSOR/2024/33 (PROJEKTS)**

Pušu pievienotais pēdējā laika zīmoga pievienošanas datums

**SIA “Publisko aktīvu pārvaldītājs Possessor”**,reģistrācijas Nr.40003192154 (turpmāk – Pasūtītājs), kuru saskaņā ar statūtiem un Pasūtītāja \_\_\_\_\_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses,

 un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – Izpildītājs), no otras puses (turpmāk kopā – Puses), noslēdz šo līgumu (turpmāk – Līgums):

1. **Vispārīgie noteikumi**

Līgums tiek noslēgts saskaņā ar Meža likumu, Ministru kabineta 2016.gada 21.jūnija noteikumiem Nr.384 “Meža inventarizācijas un Meža valsts reģistra informācijas aprites noteikumi” (turpmāk – MK noteikumi), un pamatojoties uz Izpildītāja piedāvājumu, kas iesniegts saskaņā ar iepirkuma “Meža inventarizācijas veikšana zemes vienībā “Mazstendnieki”, Lībagu pagastā, Talsu novadā” (Nr.POSSESSOR/2024/33) Tehnisko specifikāciju.

1. **Līguma priekšmets, līgumcena un pakalpojuma sniegšanas termiņš**
	1. Pasūtītājs uzdod un Izpildītājs apņemas veikt meža inventarizāciju nekustamā īpašuma “Mazstendnieki”, Lībagu pagastā, Talsu novadā, kadastra Nr.88720070075, sastāvā esošajā zemes vienībā ar kadastra apzīmējumu 88720070075, sagatavot un nodot Pasūtītājam meža inventarizācijas lietu (nogabalu raksturojošos rādītājus un meža zemes plānu) un iesniegumu meža inventarizācijas datu reģistrēšanai Meža valsts reģistrā, kā arī iesniegt Meža valsts reģistrā MK noteikumu 25.2.2. un 25.3.apakšpunktā minēto informāciju (turpmāk kopā – Pakalpojums) saskaņā ar tehnisko specifikāciju (Līguma 1.pielikums) un Izpildītāja iesniegto darba tāmi (Līguma 2.pielikums), un veikt to **\_\_ (\_\_\_\_\_) darbdienu** laikā no Līguma parakstīšanas dienas.
	2. Vienlaicīgi ar Pakalpojuma nodošanu Pasūtītājam Izpildītājs nosūta uz e-pasta adresi pasts@possessor.gov.lv Darba nodošanas un pieņemšanas aktu (Līguma 3.pielikums), kurš parakstīts ar drošu elektronisko parakstu un satur laika zīmogu.
	3. Pasūtītājs apņemas pēc Darba nodošanas un pieņemšanas akta parakstīšanas un rēķina saņemšanas 10 (*desmit*) darbdienu laikā samaksāt Izpildītājam par Pakalpojumu līgumcenu \_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_ eiro un \_\_\_ centi) un pievienotās vērtības nodokli Pievienotās vērtības nodokļa likumā noteiktajā apmērā.
2. **Pušu tiesības un pienākumi**
	1. Pasūtītājs apņemas un nodrošina Izpildītāju ar Pasūtītāja rīcībā esošiem dokumentiem un informāciju, kas nepieciešama Pakalpojuma izpildei.
	2. Pasūtītājam ir tiesības:
		1. prasīt papildinājumus un paskaidrojumus saistībā ar Pakalpojumu;
		2. Pakalpojuma sniegšanas laikā iepazīties ar tā izpildes gaitu;
		3. saņemt no Izpildītāja normatīvo aktu prasībām atbilstošu, profesionālu un kvalitatīvu Pakalpojuma izpildi;
		4. vienpusēji ar rakstveida paziņojumu izbeigt Līgumu, neatlīdzinot Izpildītājam izdevumus, kas saistīti ar Pakalpojuma veikšanu, ja Pakalpojums vai tā daļa neatbilst Līguma 2.1.punktā, noteiktajiem nosacījumiem. Līgums uzskatāms par izbeigtu astotajā dienā pēc Pasūtītāja paziņojuma nosūtīšanas Izpildītājam.
	3. Izpildītājs apņemas un nodrošina:
		1. Pakalpojumu veikšanu saskaņā ar spēkā esošo normatīvo aktu prasībām;
		2. neizpaust Pakalpojuma sniegšanas laikā iegūtās ziņas un nenodot trešajām personām iegūtos dokumentus;
		3. pieaicināt ekspertus; samaksu par ekspertu pakalpojumiem tas sedz no saviem līdzekļiem.
3. **Pušu atbildība**
	1. Ja Līgumā noteiktajā termiņā Pakalpojums netiek veikts, Izpildītājs apņemas maksāt līgumsodu 0,3% (nulle, komats, trīs procenti) apmērā no līgumcenas par katru nokavēto dienu, bet ne vairāk kā 10% (desmit procenti) no līgumcenas. Ja Izpildītājs Pakalpojumu nav nodevis Pasūtītājam Līguma noteiktajā laikā Pasūtītāja vainas dēļ, līgumsods netiek aprēķināts.
	2. Pasūtītājs maksā Izpildītājam līgumsodu 0,3% (*nulle, komats, trīs procenti*) no nesamaksātās summas par katru nokavēto samaksas termiņa dienu, bet ne vairāk kā 10% (*desmit procenti*) no līgumcenas.
	3. Ja veiktajā Pakalpojumā Valsts meža dienests konstatēs neprecizitātes, kļūdas vai informācijas trūkumu, Izpildītājs ne vēlāk kā 7 (*septiņu*) kalendāro dienu laikā izdarīs nepieciešamos labojumus par saviem līdzekļiem.
	4. Ja Līguma 4.3.punktā noteiktajā termiņā precizētais Pakalpojums nav iesniegts Pasūtītajam, Izpildītājs apņemas Pasūtītājam maksāt līgumsodu 0,3% (*nulle, komats, trīs procentus*) apmērā no Līguma 2.3.punktā norādītās līgumcenas par katru nokavēto dienu, bet ne vairāk kā 10% (*desmit procenti*) no līgumcenas. Ja Izpildītājs precizēto Pakalpojumu nav nodevis Pasūtītājam Līguma 4.3.punktā noteiktajā laikā Pasūtītāja vainas dēļ, līgumsods netiek aprēķināts.
	5. Puses vienojas, ka Pasūtītājam bez īpaša paziņojuma ir tiesības piemērot savstarpējo prasījumu ieskaitu, ja iestājušies tādi apstākļi, kas saskaņā ar Līgumu dod Pasūtītājam tiesības prasīt no Izpildītāja līgumsoda samaksu. Izpildītājs piekrīt, ka Pasūtītājs saskaņā ar Līgumu aprēķināto līgumsodu ietur no līgumcenas.
	6. Puses ir atbildīgas par šī Līguma izpildes ietvaros nodoto Pušu pārstāvju/ kontaktpersonu fizisko personas datu iegūšanas un nodošanas leģitimitāti, atbilstoši Latvijas Republikas un Eiropas Savienības normatīvajiem aktiem. Puses apliecina un garantē, ka saņemtos otras Puses pārstāvju/ kontaktpersonu fizisko personu datus Puses apstrādās, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
4. **Nepārvaramā vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies neparedzamu vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie neparedzamiem vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbības, blokādes, ārējo normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
	2. Puse, kura nevar pilnīgi vai daļēji izpildīt savas saistības nepārvaramas varas dēļ, nekavējoties rakstiski informē otro pusi par tās rašanos. Puses, savstarpēji vienojoties, pieņem lēmumu par turpmāko rīcību attiecībā uz Līguma saistībām.
5. **Pārējie noteikumi**
	1. Līgums stājas spēkā ar tā parakstīšanas dienu un ir spēkā līdz saistību pilnīgai izpildei.
	2. Visus strīdus un domstarpības, kas rodas Līguma saistību izpildes gaitā, Puses cenšas atrisināt, savstarpēji vienojoties sarunu ceļā. Ja vienošanās netiek panākta, strīds tiek izšķirts vispārējās jurisdikcijas tiesā saskaņā ar LR spēkā esošajiem normatīvajiem aktiem.
	3. Puses, savstarpēji vienojoties, ir tiesīgas veikt grozījumus Līgumā šādos gadījumos:
		1. tiek veikti tehniski Līguma grozījumi, ar kuriem tiek precizēti Līguma nosacījumi, ja to interpretācija ir radījusi vai var radīt neviennozīmīgu līguma nosacījumu iztulkošanu;
		2. tiek pagarināts Pakalpojuma sniegšanas izpildes termiņš, ja, iestājoties nepārvaramas varas apstākļiem, Pakalpojumu nav iespējams izpildīt Līgumā paredzētajā termiņā.
	4. Visi grozījumi un papildinājumi Līgumā noformējami rakstiski.
	5. Pasūtītāja kontaktpersona – vecākā nekustamā īpašuma speciāliste Iveta Kivliņa, tālr.: 67021444, e-pasts: Iveta.Kivlina@possessor.gov.lv.\
	6. Izpildītāja kontaktpersona – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	7. Puses apliecina, ka Līguma parakstīšanas brīdī Pasūtītājs ir nodevis un Izpildītājs ir saņēmis visus nepieciešamos dokumentus un informāciju, kas nepieciešama Pakalpojuma izpildei.
	8. Puses objektīvi pamatotu iemeslu dēļ var vienoties par citu Pakalpojuma izpildes termiņu.
6. **Pušu rekvizīti**

|  |  |
| --- | --- |
| **Pasūtītājs** | **Izpildītājs** |
| SIA “Publisko aktīvu pārvaldītājs Possessor”Krišjāņa Valdemāra iela 31, Rīga, LV-1887 vienotais reģ.Nr.40003192154Norēķinu konts Nr.LV17HABA0551032309150Banka: AS “Swedbank”Kods: HABALV22 |  |

Līgums parakstīts ar drošu elektronisko parakstu un satur laika zīmogu.

**6.pielikums**

Līguma Nr. POSSESSOR/2024/33

3.pielikums

DARBA NODOŠANAS UN PIEŅEMŠANAS AKTS

*Akta parakstīšanas datums\**

* + - 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ “\_\_\_\_\_\_\_\_\_\_\_\_” (turpmāk - Izpildītājs), reģistrēta Latvijas Republikas Uzņēmumu reģistra komercreģistrā \_\_\_\_\_\_\_.gada \_\_.\_\_\_\_\_\_\_\_\_\_\_ ar vienoto reģistrācijas Nr.\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_ ielā \_\_, \_\_\_\_, LV-\_\_\_\_\_\_, kuras vārdā saskaņā ar statūtiem rīkojas \_\_\_\_\_\_\_ \_\_\_\_\_\_\_\_\_\_\_, no vienas puses, nodod, un

SIA “Publisko aktīvu pārvaldītājs Possessor” (turpmāk – Pasūtītājs), reģistrēta Latvijas Republikas Uzņēmumu reģistra komercreģistrā 2004.gada 1.novembrī ar vienoto reģistrācijas Nr.40003192154, juridiskā adrese – Krišjāņa Valdemāra iela 31, Rīga, LV-1887, kuru saskaņā ar Pasūtītāja valdes 2023.gada 9.novembra lēmumu Nr.72/381 “Par valdes pilnvarojumu” pārstāv \_\_\_\_\_\_\_\_\_\_\_\_\_\_\_\_\_\_\_\_\_, no otras puses,

kopā saukti Puses,

pamatojoties uz 2024.gada \_\_\_\_\_\_\_\_\_\_\_\_ Iepirkuma līgumu Nr.POSSESSOR/2024/33 , pieņem veiktās meža inventarizācijas dokumentus:

* 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	4. rēķins Nr. \_\_\_\_\_\_\_.
1. Darbs iesniegts 2024.gada \_\_\_.\_\_\_\_\_\_\_\_\_\_\_. Darbs pilnā apjomā izpildīts Iepirkuma līgumā Nr.POSSESSOR/2024/33 noteiktajā termiņā (*vai*: ar termiņa \_\_dienu nokavējumu).
2. Pasūtītājam nav iebildumu par izpildīto darbu un iesniegto dokumentu kvalitāti.
3. Saskaņā ar Iepirkuma līguma 4.1.apakšpunktu aprēķināts līgumsods \_\_\_\_ EUR, kuru veido \_\_\_\_ nokavējuma dienas un līgumsods par katru nokavēto dienu \_\_\_\_ EUR (0,3% apmērā no līgumcenas \_\_\_\_ EUR).

|  |  |
| --- | --- |
| Izpildītājs: | Pasūtītājs: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | SIA “Publisko aktīvu pārvaldītājs Possessor” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*Akts ir parakstīts ar drošu elektronisko parakstu un satur laika zīmogu.*

*\*Akta parakstīšanas datums ir pēdējā pievienotā droša elektroniskā paraksta laika zīmoga datums*